Sigatüügas

Sigatüügas (inglise keeles Hogwarts) on briti kirjaniku J. K. Rowlingu "Harry Potteri" romaanisarjas kujutatud Nõiduste ja Võlukunsti kool. Seal käivad nõiad ja võlurid vanusevahemikus üksteist kuni seitseteist. Seitsmest raamatust kuue sisu toimub põhiliselt koolis; iga raamat kestab ühe kooliaasta. Kuid seitsmendas raamatus, "Harry Potter ja surma vägised", enamus raamatust toimub väljaspool kooli, sest peategelased Harry Potter, Hermione Granger ja Ron Weasley ei lähe viimaseks aastaks kooli. Selle raamatu ja ka kogu sarja haripunkt, lahing, toimub siiski Sigatüüka koolis ja selle territooriumil.

Ajalugu

Kool asutati umbes tuhat aastat tagasi. Asutajateks oli neli sõpra: Godric Gryffindor, Helga Hufflepuff, Rowena Ravenclaw ja Salazar Slytherin. Alguses õppisid kõik kooli õpilased üheskoos, kuid siis leidis Salazar Slytherin, et koolis õppimist väärivad vaid Puhtaverelised õpilased. Teised asutajaliikmed polnud temaga nõus, neil tekkisid kõigil õpilaste suhtes oma isiklikud eelistused. Nii otsustati Sigatüüka õpilasi majadesse jagama hakata. Gryffindori majja hakati võtma julgeid ja vapraid, Hufflepuffi lojaalseid ja õiglasi, Ravenclaw'sse tarku ja erilise intellektiga hiilgavaid ning Slytherini ambitsioonikaid.

Salazar Slytherin aga ei jätnud jonni, ta uskus siiralt, et segaverelised ja muguverelised ega sopaverelised ei vääri kohta Sigatüüka koolis. Lõpuks oli ta oma ideede rigiidsuse tõttu sunnitud koolist lahkuma, kuid enne veel seadis ta siis Saladuste Kambri, mille võiks tulevikus avada vaid tema Viimane Järeltulija, ning kus elav tohutu koletis võiks Järeltulijal aidata kooli seal õppimist mitteväärivatest õpilastest puhastada.

Aastasajad möödusid ja Sigatüükast said suurepärase hariduse tuhanded võlurid ja nõiad, Saladuste Kamber muutus üheks järjekordseks legendiks, mida keegi enam õieti ei uskunud. Kuid ajal, mil koolis õppisid Tom Marvolo Riddle ja Rubeus Hagrid Saladuste Kamber avati. Toona toimunud sündmuste eest peeti vastutavaks Rubeus Hagridit, kes selle tõttu koolist ka välja visati, kuid Albus Dumbledore'i tungival palvel siiski kooli metsavahiks võis jääda.

Uuesti avati kamber 50 aastat hiljem, kui Harry Potter oli koolis 2. aasta õpilane. Siis tuli välja, et juba 50 aasta eest oli kambri avanud tulevane Lord Voldemort, kes oli avajaks ka seekord.

Kooli pika ajaloo jooksul on direktoriteks olnud väga palju võlureid ja nõidu, kes hoolitsevad kooli eest ka pärast surma, elades oma portreedes edasi.

Saladuste kamber 
Saladuste Kamber on Salazar Slytherini ehitatud kamber. Selle sissepääs asub Mäuguva Myrtle'i pesuruumis. Sissepääsu avamiseks peab rääkima ussikeelt. Saladuste Kambris elas basilisk, kelle Harry Potter hävitas Gryffindori mõõgaga.

Asutajad

Godric Gryffindor 
Godric Gryffindoron üks neljast Sigatüüka võlukunstikooli asutajaliikmest. Tema hindas oma õpilastes julgust ja vaprust. Tema järgi sai nime üks sigatüüka majadest – Gryffindor. Godric Griffindor on sündinud Godric's Hollow' külas, nagu ka Harry Potter ja Albus Dumbledore.

Helga Hufflepuff 
Helga Hufflepuff on üks Sigatüüka kooli neljast asutajast.

Rowena Ravenclaw
Rowena Ravenclaw on üks Sigatüüka kooli neljast asutajast.

Salazar Slytherin
Salazar Slytherin asustas saladuste kambri.

Majad

Sigatüügas on jaotatud neljaks majaks, igaüks kandes ühe kooli asutaja perenime: Gryffindor, Slytherin, Ravenclaw ja Hufflepuff. Majad võistlevad iga aasta Majakarika nimel, teenides ja kaotades punkte erinevate sündmuste tõttu (näiteks õigesti vastamine klassis võib anda viis või kümme punkti, tundi hilinemine võib võtta kümme punkti). Igal majal on oma lendluudpalli võistkond, kes võistlevad Lendluudpalli karika nimel. Sigatüüka majad on õpilastele elamise ja õppimise kohaks. Igal majal on üks professorist juht. Neid kutsutakse majavanemateks ning nende ülesanded on lisaks veel paljudele oma õpilastele tähtsa informatsiooni edastamine, karistuste väljamõtlemine ja majade hädaolukordadele reageerimine. Magamistoad ja puhketuba on, kui mõned üksikud eriuhtumid välja arvata, teiste majade õpilastele juurdepääsmatud, kaitstuna

Sigatüüka algusaastatel valisid neli asutajat ise õpilasi oma majadesse. Kui hakkasid kooli asutajad muretsema, kes jagab õpilasi majadesse pärast nende surma, võttis Godric Gryffindor oma kübara peast ja igaüks neist andis sellele oma teadmised-tarkused, lubades sõõlamiskübaral (Sorting Hat) valida õpilasi nende omaduste järgi kõige sobivamasse majja. Õpilase enda tahtmine võib otsust mõjutada: kõige selgem näide sellest on hetk, kui sõõlamiskübar ütleb Harryle, et ta saaks Slytherinis väga hästi hakkama, aga paneb ta siiski Gryffindori, kui Harry talle ütleb, et ei taha Slytherini minna.

Gryffindor

Gryffindoris on oluline julgus, vaprus, lojaalsus, meelekindlus ja rüütellikus. Maja maskotiks on lõvi ja maja värvid on punane ning kuldne. Majavanemaks on muundamise professor Minerva McGonagall ja maja vaim on Söör Nicholas de Mimsy-Porpington, keda tuntakse Peaaegu Peata Nicki all.

Gryffindori puhketuba asub ühes lossi kõige kõrgemas tornis, selle sissepääs asub seitsmendal korrusel idatiivas ja ust valvab Paksu Naise maal. Ta lubab õpilase sisse ainult pärast õige parooli ütlemist.

Peaaegu Peata Nick 
Peaaegu Peata Nick suri 31. oktoobril 1492. Filmides kehastab teda John Cleese.

Hufflepuff

Hufflepuffis on oluline tolerants, ausus, lojaalsus ja raske töö tegemise oskus. Maja maskotiks on mäger ning maja värvid on kollane ja must. Majavanemaks on taimeteaduse õpetaja Pomona Sprout ja maja vaim on Paks Kloostrivend.

Hufflepuffi puhketuba ja magamistoad asuvad kuskil keldrikorrusel. Sissepääs on köögi lähedal maali taga, sissepääsuks peab teadma õiget parooli. Hufflepuffi puhketuba on täidetud kollaste drapeeringutega ja pehmete tugitoolidega ning seal on pisikesed maa-alused tunnelid magamistubadeni, millel on kõigil ümmargused uksed (meenutades nii väga mägraurgu).

Ravenclaw

Ravenclawis on oluline tarkus, loovus, õpihimu ja nutikus. Maja maskotiks on kotkas ja maja värvid on sinine ja pronks (filmides sinine ja hall). Majavanemaks on nõiasõnade professor Filius Flitwick ja maja vaim on Hall Daam.

Magamistoad on Ravenclawi tornis kooli lääneosas. Puhketuba on täidetud siniste drapeeringute ja pehmete tugitoolidega, sellel on kuplikujuline lagi, millele on joonistatud tähed. Et pääseda Ravenclawi puhketuppa, pead lahendama mõistatuse, mis näitab, et intelligentsemad teiste majade õpilased saaksid ka nende puhketuppa siseneda.

Slytherin

Slytherinis on oluline ambitsioon, leidlikus, juhtimisoskus, kavalus ja eelkõige puhas võluri veri. Slytherinlased on enamjaolt puhtaverelised või segaverelised, kes peavad puhtaverelisust ülemaks. Slytherini maskotiks on madu ja värvideks roheline ja hõbedane. Esimeses kuni kuuendas raamatus on majavanemaks Severus Snape, seitsmendas tuleb pensionilt tagasi endine majavanem Horace Slughorn, kes siis endale taas majavanema koha saab. Maja vaim on Verine Parun. Slytherini puhketuppa saab siseneda läbi seina vangikoobastes. Puhketuba on madal, pikk, vangikoopa-stiilis ruum, mis asub Sigatüüka järve all. Ruumil on rohekas kuma.

Sõõlamiskübar ütleb, et puhtaverelisus loeb Slytherinlaste valimisel, kuigi seda mainitakse alles viiendas raamatus. Aga pole põhjust arvata, et muguverd õpilasi seal olnud pole, kuna on mitmeid näiteid segaverelistest Slytherinis, näiteks Snape ja Voldemort.

Õppeained ja õpetajad

Nõiajoogid (Potions)
See on keeruline ja täpsust nõudev aine. Esimeses viies raamatus õpetab seda ainet neile Severus Snape, kuuendas ja seitsmendas aga professor Slughorn. Snape oli ise kooliajal nõiajookides väga osav ning tegi oma kasutada olevasse õpikusse palju täiendavaid ääremärkusi.
Severus Snape (1981–1996)
Horace Slughorn (teadmata – 1981) (1996–)

Muundamine (Transfiguration)
Minerva McGonagall (1956–) – õpetab koolis muundamist. Ta on Gryffindori majavanem. Ta on animaag ja saab ennast kassiks muuta. Harry Potteri filmides mängib professor Minerva McGonagalli Dame Maggie Smith.
Albus Dumbledore (1930ndad – 1956)

Mustade jõudude vastane kaitse (Defence Against the Dark Arts)
Sigatüüka koolis pole alates sellest ajast, kui Lord Voldemort sellele tööpostile needuse peale pani, ükski selle aine õpetajatest suutnud seda ainet õpetada kauem kui üks aasta.
Quirinus Quirrell (1991–1992) – mustade jõudude vastase kaitse õpetaja sellel ajal, mil Harry Potter oli esimeses klassis. Ta paistis häbelik, kuigi ta seda ei olnud. Nimelt ta tahtis varastada tarkade kivi ja peitis enda turbani all Lord Voldemorti, kes tahtis, et ta Harry tapaks, kuid Quirinus ei suutnud Harryt isegi puudutada. Professor Quirrellit kehastas filmis "Harry Potter ja tarkade kivi" Ian Hart.
Gilderoy Lockhart (1992–1993) – õpetas Sigatüükas ajal, mil Harry käis teise klassis ("Harry Potter ja saladuste kamber"). Ta käis nõidade ja võlurite juures, kes olid teinud vapustavaid asju, kuulas nad ära ja pani neile peale mäluloitsu, mille käigus nad unustasid ära, et nad seda kõike teinud olid. Lockhart asutas Sigatüükasse Kahevõitlusklubi, mis aga lõpetas oma tegevuse kohe pärast esimest päeva, sest Harry rääkis seal maokeelt. Gilderoy Lockhart viibib püsiva mälukaotusega St. Mungo haiglas, sest ta sai omaenda mäluloitsuga pihta ja kaotas oma mälu.
Remus Lupin (1993–1994) - mustade jõudude vastase kaitse õpetaja ajal, mil Harry Potter oli kolmandas klassis. 
Alastor Moody (Bartemius Crouch juunior) (1994–1995)
Dolores Umbridge (1995–1996)
Severus Snape (1996–1997), kes oli varem nõiajookide õpetaja ja järgmisel õppeaastal Sigatüüka direktor.
Amycus Carrow (1997–1998), surmasööja. Aine nimi oli tol aastal Mustad jõud, mis tähendas, et õpilased õppisid musti jõude, mitte nendevastast kaitset.

Taimeteadus (Herbology)
Pomona Sprout – Hufflepuffi majavanem, taimeteaduse õpetaja. Professor Sprout on väike matsakas nõid, kes teab taimedest väga palju. Filmides mängib teda Miriam Margoyles.
Neville Longbottom

Nõiasõnad (Charms)
Filius Flitwick – nõiasõnade õpetaja ja Ravenclaw' majavanem. Professor Flitwick on väga väikest kasvu võlur. Selleks, et tunnis üle oma laua näha, peab ta raamatuvirna otsas seisma. Filmides kehastab teda Warwick Davis.

Ennustamine (Divination)
Firenze (1996–) – pool-inimene pool-hobune. Visati välja Kentauride hõimust, kes elavad Keelatud metsas.
Sybill Trelawney (1981–1996, 1996–) – professor Trelawney on kõhn, ta kannab suuri prille ja arvukalt ehteid. Esmapilgul tundub ta olevat suur sädelev putukas. Ta on oma ametisolekuajal teinud juba kaks tõelist ennustust. Vallandati inspektor Dolores Umbridge'i poolt. Filmis mängis Sybill Trelawneyd Emma Thompson.

Lendamine (Flying)
Madame Rolanda Hooch

Maagiliste olendite hooldamine (Care of Magical Creatures)
Rubeus Hagrid (1993–)
Wilhelmina Grubbly-Plank (asendusõpetaja)

Võlukunsti ajalugu (History of Magic)
Frederick Binns – kummitusest õpetaja, kes õpetab õpilaste arvates kõige igavamat ainet, mille võlumaailm on üldse kunagi välja mõelnud – võlukunsti ajalugu. Õpilased jäävad tema tundides alatasa uniseks ning mõnikord isegi magama. Seda soodustab õpetaja ägisev ja kummaline hääl ning loomulikult ka aine igavus.

Astronoomia (Astronomy)
Aurora Sinistra

Aritmantia (Arithmancy)
Septima Vector

Mugu-uuringud
Quirinus Quirrell (?-1990)
Charity Burbage (1991–1997)
Alecto Carrow (1997–1998)

Keelatud mets
Keelatud mets asub Sigatüüka kooli territooriumil, õpilastel on keelatud metsa siseneda (sellest ka see nimi).
 Esimeses osas käisid Ron Weasley, Hermione Granger, Harry Potter ja Draco Malfoy seal metsas karistust kandmas öise koolis hulkumise eest.
 Teises osas läksid Harry ja Ron metsa, sest nad tahtsid teada, kes oli avanud saladuste kambri ja Rubeus Hagrid soovitas neil minna ämblike järel.
 Neljandas osas rääkisid Harry ja Viktor Krum metsa ääres, kui Barty Crouch ilmus metsast välja.
 Viiendas osas läksid Harry ja Hermione metsa koos Hagridiga, sest viimane tahtis neile näidata oma hiiglasest poolvenda Mörri.

Harry Potter